钦定古今图书集成/明伦汇编/氏族典/第192卷 > 《廖用贤尚友录》 > 姚岩杰
## 钦定古今图书集成/明伦汇编/氏族典/第192卷 > 《廖用贤尚友录》 > 姚岩杰

按《尚友录》：岩杰工诗嗜酒，游江左。乾符中，颜标典鄱
阳，创鞠场，请岩杰记之。标易三字，岩杰怒，覆碑于地。
以诗寄颜标云：“为报颜公识我么，我心惟只与天和。
眼前俗物关情少，醉后青山入梦多。田子莫嫌弹铗
恨，甯生休唱饭牛歌。圣朝若为苍生计，也合公车到
薜萝。”有文集二十卷，号象溪。